
Budapest Főváros Közgyűlésének

…/2006. (…….) számú önkormányzati rendelete

a Budapesti Közlekedési Zártkörűen Működő Részvénytársaság

hatósági árformába tartozó viteldíjainak

legmagasabb hatósági árként való megállapításáról

és azok alkalmazási feltételeiről
A helyi önkormányzatokról szóló 1990. évi LXV. tv. 16.§ (1) bekezdése és az árak megállapításáról szóló 1990. évi LXXXVII. tv. 7.§-ban foglalt felhatalmazás alapján Budapest Főváros Közgyűlése a Budapesti Közlekedési Zártkörűen Működő Részvénytársaság hatósági árformába tartozó díjait (városi, elővárosi vasúti személyszállítás díja: SZJ 60.21.10; rendszeres, menetrend szerinti több megállóhelyes városi, elővárosi közúti, más szárazföldi személyszállítás díja: SZJ 60.21.21) mint legmagasabb hatósági árat és azok alkalmazási feltételeit a következőkben állapítja meg :

I.

Általános rendelkezések

1. §

(1) A különböző havi és éves bérletek a naptári hónap, az év első napjától az adott időszakot követő hónap 5-én 24 óráig érvényesek, kivéve a kedvezményes áron vásárolható, vissza nem váltható éves bérletek, amelyek a tárgyévet követő első januári munkanap 24 óráig érvényesek. Használatuk igazolványhoz kötött, kivéve az arckép nélküli, évre szóló bérleteket. A teljesárú bérletek csak általános bérletigazolványban, a tanuló, nyugdíjas értékszelvények tanulók esetében csak érvényes diákigazolvánnyal, nyugdíjasok esetében csak érvényes nyugdíjas bérletigazolványban használhatók. A teljesárú budapesti egyesített havi bérletek a Volánbusz Zrt. által kiadott Volán BKSZ dolgozói bérletigazolványokkal is használhatók.

(2) A 30 napos bérletek a feltüntetett nap 0 órájától az azt követő huszonkilencedik nap 24 órájáig érvényesek. Használatuk igazolványhoz kötött. A teljesárú bérlet csak általános bérletigazolványban, a tanuló, nyugdíjas értékszelvény tanulók esetében csak érvényes diákigazolvánnyal, nyugdíjasok esetében csak érvényes nyugdíjas bérletigazolványban használható. A teljesárú budapesti egyesített 30 napos bérletek a Volánbusz Zrt. által kiadott Volán BKSZ dolgozói bérletigazolványokkal is használhatók.

(3) A kéthetes bérletek a feltüntetett nap 0 órájától az azt követő tizenharmadik nap 24 órájáig érvényesek. Használatuk általános bérletigazolványhoz kötött. A teljesárú budapesti egyesített kéthetes bérletek a Volánbusz Zrt. által kiadott Volán BKSZ dolgozói bérletigazolványokkal is használhatók.

(4) A hetijegy a feltüntetett nap 0 órájától az azt követő hatodik nap 24 órájáig érvényes. Át nem ruházható, az utazás megkezdése előtt a tulajdonos köteles nevét a jegyen nyomtatott betűkkel feltüntetni.

(5) A háromnapos turistajegy a feltüntetett nap 0 órájától az azt követő második nap 24 órájáig érvényes.

(6) A napijegy a feltüntetett nap 0 órájától annak 24 órájáig érvényes.

(7) A hétvégi családi jegy a feltüntetett dátum alapján szombati nap 6 órától az azt követő vasárnap 22 óráig érvényes. Amennyiben a hétvégéhez ünnepnap(ok) is kapcsolódik (kapcsolódnak), az érvényesség arra is kiterjed. A hétvégi családi jegyet 1 vagy 2 felnőtt (18 éven felüli személy), legfeljebb 5, 14 éven aluli gyermekkel együtt, egy kocsiban történő utazásnál veheti igénybe. A gyermekek 14 éves korig használhatják, érvényes diákigazolvánnyal.

(8) A (2) - (7) bekezdésben szereplő bérlet- és jegyfajták esetében az érvényesség kezdetét vásárláskor a pénztáros tünteti fel a szelvényen. Ezen jegy- és bérletfajták közül azokat, amelyek érvényességi ideje részben vagy egészben 2008. évre, vagy későbbi időpontra esik, elővételben csak az érvényesség kezdőnapja előtt legfeljebb 30 nappal lehet értékesíteni. A jegyek és bérletek visszamenőleges kezdőnappal nem adhatók ki!

(9) A vonaljegy érvényes az autóbusz, villamos, trolibusz, földalatti vasút, metró, fogaskerekű járatainak teljes hosszán, valamint az elővárosi vasút ( HÉV ) közigazgatási határon belüli vonalszakaszára, egy utazásra, átszállás nélkül, bélyegzős készülékkel történő érvényesítés esetén felszíni járműveken és a metrón a kezeléstől számított 60 percig, a földalatti vasúton 30 percig.

(10) Az egyszeres átszállójegy érvényes egy utazásra, egy átszállással, az utazás kezdőpontjától, illetve az átszállás helyétől távolodó irányban. A jegyet minden felszálláskor kezelni kell, első alkalommal az egyik, második alkalommal a másik végén található számkockáknál. Ha az érvényesítés bélyegzős készülékkel történik, az első kezeléstől számított 90 percig, ezen belül a második kezeléstől számítva felszíni járműveken és a metrón 60 percig, a földalatti vasúton 30 percig érvényes.

(11) A metrószakaszjegy érvényes a metrón és a földalatti vasúton egy utazásra, átszállás nélkül, az utazás kezdőpontjától távolodó irányban legfeljebb 3 megálló távolságra, a kezeléstől számított 30 percig.

(12) A gyűjtőjegyek 10 illetve 20 db vonaljegyet tartalmaznak. Érvényességük azonos a vonaljegynél feltüntetettekkel. A tömb vásárlás után szétbontható, a borító megőrzése nem kötelező, de a gyűjtőjegyek jegydarabonkénti árusítása tilos!

(13) A tömegközlekedési járműveken utazást megkezdeni - a 9.§ (1) c, pontjában foglaltak kivételével - csak érvényes jeggyel vagy bérlettel lehet.

(14) A (9)-(12) bekezdésben felsorolt jegyeket a metrón, a földalatti vasúton és a HÉV olyan állomásain és megállóhelyein, ahol a peronzár vonal fel van festve, az utazás megkezdése előtt, a többi közlekedési eszközön a felszállás után a jegykezelő készülékkel kell érvényesíteni. Vonal-, gyűjtő- vagy metrószakaszjeggyel történő utazás esetén a metróhálózaton való átszállásnál is új jegyet kell érvényesíteni.

(15) A metrón és a HÉV azon állomásain és megállóiban, ahol peronzár vonal van felfestve, az utazás megkezdésének a felfestett bejárati, befejezésének a kijárati peronzár vonal átlépése, a földalatti vasúton a kocsiba való beszállás illetve kiszállás minősül.

(16) A HÉV azon állomásain és megállóiban, ahol peronzár vonal van felfestve, a jegykezelés jegykezelő készülékkel vagy a személyzet által lehetséges.

2. §

(1) A kutyaszállítás díja azonos az adott távolságra érvényes teljesárú menetdíj árával, az elővárosi vasút (HÉV) vonalain a vonaljegy vagy a gyűjtőjegy a vonal teljes hosszára érvényes.

(2) A kutya számára csak teljesárú bérlet váltható. Az értékszelvényt általános bérletigazolványban kell használni, az arckép helyén "EB" felirattal, az általános bérletekre vonatkozó szabályok szerint.

(3) A vakvezető, a mozgáskorlátozottakat segítő és a rendőrségi kutya szállítása díjtalan.

3. §

(1) A bérletigazolványok kiállítási díja 150 Ft. A bérletigazolvány rovatait az utas köteles megfelelően kitölteni. A nyugdíjas bérletigazolvány érvényessége a rajta feltüntetett időpontig terjed. A bérletigazolványok kiváltásához egy darab – nem használt – 3,5x4,5 cm-es jó minőségű igazolványkép szükséges, mely készülhet nyomtatóval is fotópapírra.

(2) A bérletigazolványt ki kell cserélni, ha

· az arcképről a tulajdonos kétségtelenül nem ismerhető fel,

· a bérletigazolvány oly mértékben megrongálódott, hogy érvényességét és a használat jogosságát megállapítani nem lehet.

(3) A bérletszelvényre a bérletigazolvány vagy diákigazolvány sorszámát az első utazás megkezdése előtt tintával vagy írógéppel olvashatóan rá kell vezetni. A hibás, elrontott sorszámot javítani nem szabad, a bérletszelvényt a BKV Zrt. pénztáraiban ki kell cseréltetni.

(4) A bérletek, a napi-, a turista-, a heti- és a hétvégi jegyek csak érvényességük kezdete előtt válthatóak vissza a BKV Zrt. pénztáraiban 150 Ft kezelési díj ellenében. Ugyancsak 150 Ft az elrontott vagy megrongálódott bérletszelvény kicserélésének díja.

(5) A havi árral rendelkező, évre szóló bérlet évközben is megvásárolható és visszaváltható. Vásárlás esetén a már megkezdett hónapra eső havi árat ki kell fizetni, visszaváltás esetén csak a meg nem kezdett hónapra eső árat kell visszatéríteni 150 Ft-os kezelési díj levonása mellett.

(6) Az “Igazolás a diákok kedvezményes utazásának viszonylatairól a HÉV-en” elnevezésű sorszámozott nyomtatvány kiállításának díja 50 Ft. Kiállítása és érvényesítése a diákigazolvány egyidejű bemutatásával történik, csak a rajta feltüntetett sorszámú diákigazolvánnyal együtt érvényes.

(7) A teljes évre megvásárolható, kedvezményes éves bérlet az érvényesség kezdete előtt sem váltható vissza.

(8) A vonal-, szakasz-, átszálló- és gyűjtőjegyek, valamint a HÉV menet- és menettérti jegyek vissza nem válthatók.

(9) Az elveszett jegyeket és bérleteket a BKV Zrt. nem pótolja.

4. §

(1) A helyi tömegközlekedési eszközökön minden utas legfeljebb 2 db 40x50x80 cm vagy 200x20x20 cm méretet meg nem haladó, egy személy által hordozható, a fel- és leszállást nem akadályozó kézipoggyászt,  illetve 1 db szánkót, 1 pár sílécet, 1 köteg facsemetét, 1 db gyermekkocsit szállíthat díjmentesen.

(2) A HÉV vonalain az (1) bekezdésben felsorolt méreteket meghaladó (túlméretes), de legfeljebb 1 db 100x100x200 cm méretet meg nem haladó tárgy (csomag) - megfelelően becsomagolva - a járművek megfelelő piktogrammal jelölt peronján díjfizetés ellenében szállítható. A díj mértéke a teljesárú menetjegy árával azonos.

(3) Kerékpár csak díjfizetés ellenében szállítható azokon a tömegközlekedési járműveken, amelyeknél a kerékpár szállítására utaló jelzés kívülről jól láthatóan elhelyezésre került. Az ilyen jelzés nélküli járműveken kerékpár szállítása tilos. A kerékpár szállításáért egy vonaljegyet vagy egy gyűjtőjegyet kell kezelni, amelyek a HÉV esetében az adott vonal teljes hosszára érvényesek.

5. §

(1) A Budapesti Közlekedési Zártkörűen Működő Részvénytársaság jogosult a viteldíj lerovását és az utazási feltételek - melyeket a társaság köteles kiadni és a járműveken kifüggeszteni - betartását ellenőrizni. A viteldíj megfizetésének ellenőrzése érdekében az utasnak a jegyet, bérletet a társaság arra feljogosított dolgozójának ellenőrzés céljából fel kell mutatni, kérésre át kell adni.

(2) Az ellenőrzésre feljogosított dolgozók civilben és egyenruhában egyaránt ellenőrizhetnek. Az ellenőrzésre karszalag és a ruházaton elhelyezett, arcképpel és azonosító számmal ellátott kitűző jogosítja fel őket.

(3) A BKV Zrt. ellenőrzésre feljogosított dolgozói jogosultak a bérletigazolvány és/vagy az értékszelvény, illetve a jegy elismervény ellenében történő bevonására, ha

· az hamisítvány, illetve átírással vagy egyéb módon azt meghamisították,

· a bérlet értékszelvényre ráírt bérletigazolvány vagy diákigazolvány sorszám javított, illetve nem a 3.§ (3) bekezdés előírásai szerinti,

· az arcképet kicserélték illetőleg megmásították,

· az arcképről a tulajdonos kétségtelenül nem ismerhető fel,

· a bérlet oly mértékben megrongálódott, hogy érvényességét és a használat jogosságát megállapítani nem lehet,

· az értékszelvényre írt szám a bérletigazolvány vagy diákigazolvány sorszámával nem egyezik,

· ha azzal nem a tulajdonosa utazik,

· jogosulatlan használat vagy egyéb visszaélés gyanúja merül fel.

(4) 7500 Ft pótdíjat köteles fizetni az, aki

· jegy nélkül, érvénytelen jeggyel, bérlettel, utazási igazolvánnyal kísérli meg az utazást, illetve valamilyen kedvezményt jogosulatlanul vesz igénybe,

· olyan bérlettel vagy diákigazolvánnyal kísérli meg az utazást, amelyhez tartozó értékszelvényre a bérletigazolvány vagy diákigazolvány sorszáma nincs ráírva, vagy a ráírás nem a 3.§ (3) bekezdés előírása szerinti, vagy a bérletigazolvány vagy diákigazolvány nincs kitöltve illetve érvényesítve, a kiindulási és a célállomás nincs rábélyegezve,

· hetijeggyel történő visszaélés esetén,

· kutyát, kerékpárt vagy túlméretes tárgyat az előírt díj fizetése nélkül szállít,

· kerékpárt vagy túlméretes tárgyat olyan járművön szállít, amelyen annak szállítása nem megengedett,

· csomagként, kézipoggyászként vagy túlméretes tárgyként nem szállítható tárgyat visz a járművön,

· saját maga, vagy az általa szállított kézipoggyász, túlméretes tárgy vagy élőállat bepiszkítja a járművet,

· a vészjelzőt indokolatlanul működésbe hozza,

· az utazási feltételekben rögzítetteket nem tartja be.

(5) A 7500 Ft pótdíj helyszíni kiegyenlítése esetén annak összege 2500 Ft-ra mérséklődik. Ennek megfizetéséről a jegyellenőr pótdíjelismervényt köteles adni.

(6) Amennyiben az utas a pótdíjat a helyszínen nem rendezi, a jegyellenőr pótdíjfolyamatot kezdeményez. Ennek során megkéri az utastól a pótdíjazáshoz szükséges természetes személyazonosító adatokat (név, anyja neve, születési hely és idő), valamint lakcímét. Ezek alapján adatfelvételi lapot állít ki. A pótdíj összegéről csekket ad át, amelynek átvételét, illetve a személyi adatai közlésének elismerését az utas aláírásával igazolja. Az utas részéről az aláírás megtagadása nem mentesít a pótdíjazás következményei alól.

(7) Abban az esetben, ha az utas a személyi adatainak közlését megtagadja, illetve a (3) bekezdésben szabályozott esetekben a bérletigazolványt és/vagy az értékszelvényt, illetve a jegyet felszólítás ellenére nem adja át, lehetőség van a helyszínen rendőri segítséget kérni. 

(8) 7500 Ft késedelmi díjat köteles fizetni - a díjon, illetőleg a (4) bekezdésben meghatározott pótdíjon felül -, aki tartozását 30 napon belül nem egyenlíti ki.

(9) Amennyiben az utas a pótdíjazás napjára érvényes arcképes bérlettel, vagy diákigazolvánnyal használható tanulóbérlettel rendelkezik, de azt a jegyellenőrzésnél felmutatni nem tudja, a pótdíjazástól számított 8 naptári napon belül a társaság által kijelölt helyen a bérlet bemutatása esetén a pótdíjfolyamat 750 Ft bérletbemutatási díj ellenében megszűnik. A bérletbemutatás lehetősége a kutyabérletre nem vonatkozik.

(10) Ha az utas a pótdíj fizetését és személyi adatainak megadását egyaránt megtagadja, illetve az utazási feltételekben rögzítetteket nem tartja be, a jegyellenőr rendőri intézkedést kérhet és/vagy az utast felszólíthatja a tömegközlekedési jármű, vagy a metróállomás elhagyására.

6. §

Az utazási kedvezmények körét a közforgalmú személyszállítási utazási kedvezményekről szóló kormányrendelet tartalmazza.

II.

A Budapesti Közlekedési Zártkörűen Működő Részvénytársaság járatain

Budapest közigazgatási határán belül történő

helyi utazásért fizetendő díjak

7. §

(1) Autóbusz, villamos, trolibusz, földalatti vasút, metró, fogaskerekű járatainak teljes hosszán, valamint az elővárosi vasút (HÉV) közigazgatási határon belüli vonalszakaszain :

	a.) az egy utazásra érvényes vonaljegy ára
	230 Ft

	b.) a járművezetőnél vagy a járművön elhelyezett jegyeladó gépből váltott vonaljegy ára


	260 Ft

	c.) az egyszeres átszállójegy ára
	380 Ft

	d.) a napijegy ára
	1350 Ft

	e.) három naptári napra érvényes turistajegy ára
	3100 Ft

	f.) a hét naptári napra érvényes hetijegy ára
	3600 Ft

	g.) a tíz utazásra jogosító 10 darabos gyűjtőjegy ára
	2050 Ft

	h.) a húsz utazásra jogosító 20 darabos gyűjtőjegy ára
	3900 Ft

	i.) a hétvégi családi jegy ára
	2220 Ft


(2) A metró és földalatti vasút vonalain:

	a metrószakaszjegy ára
	180 Ft


(3) A villamos, trolibusz, földalatti vasút, metró, fogaskerekű vonalain, valamint az elővárosi vasút (HÉV) és az autóbusz Budapest közigazgatási határán belüli vonalszakaszain :

	a.) a tizennégy naptári napra érvényes arcképes

összvonalas kétheti bérlet ára


	4800 Ft

	b.) a harminc naptári napra érvényes arcképes

összvonalas 30 napos bérlet ára


	7350 Ft

	c.) az arcképes összvonalas havi bérlet ára


	7350 Ft

	d.) az évre szóló arcképes összvonalas (pénzre visszaváltható) éves bérlet havi ára


	7350 Ft

	e.) az évre szóló összvonalas arckép nélküli éves

bérlet havi ára


	18375 Ft

	f.) a teljes évre megvásárolt, vissza nem váltható

arcképes kedvezményes éves bérlet ára


	80850 Ft

	g.) a teljes évre megvásárolt, vissza nem váltható arcképes kedvezményes éves tanuló bérlet ára


	32450 Ft

	h.) a teljes évre megvásárolt, vissza nem váltható arcképes kedvezményes éves nyugdíjas bérlet ára


	32450 Ft



	i.) a harminc naptári napra érvényes arcképes

összvonalas 30 napos tanuló bérlet ára


	2950 Ft

	j.) az arcképes összvonalas tanuló havi bérlet ára


	2950 Ft

	k.) az évre szóló arcképes összvonalas (pénzre visszaváltható) éves tanulóbérlet havi ára


	2950 Ft

	l.) a harminc naptári napra érvényes arcképes

összvonalas 30 napos nyugdíjas bérlet ára


	2950 Ft

	m.) az arcképes összvonalas nyugdíjas havi bérlet ára


	2950 Ft

	n.) az évre szóló arcképes összvonalas (pénzre visszaváltható) éves nyugdíjas bérlet havi ára
	2950 Ft


(4) A Budapesti Közlekedési Szövetség (BKSZ) előkészítését szolgáló megállapodásban foglaltaknak megfelelően a  villamos, trolibusz, földalatti vasút, metró, fogaskerekű vonalain, valamint az elővárosi vasút (HÉV) és az autóbusz vonalainak Budapest közigazgatási határán belüli szakaszain:

	a.) a tizennégy naptári napra érvényes budapesti egyesített kétheti bérlet ára

	5300 Ft

	b.) a harminc naptári napra érvényes budapesti egyesített 30 napos bérlet ára

	8100 Ft

	c.) az arcképes budapesti egyesített havi bérlet ára


	8100 Ft

	d.) a harminc naptári napra érvényes budapesti egyesített 30 napos tanuló bérlet ára


	3250 Ft

	e.) az arcképes budapesti egyesített tanuló havi bérlet ára


	3250 Ft

	f.) a harminc naptári napra érvényes budapesti egyesített 30 napos nyugdíjas bérlet ára


	3250 Ft

	g.) az arcképes budapesti egyesített nyugdíjas havi bérlet ára


	3250 Ft

	h.) a teljes évre megvásárolt, vissza nem váltható

arcképes kedvezményes budapesti egyesített éves bérlet ára


	88950 Ft

	i.) a teljes évre megvásárolt, vissza nem váltható arcképes kedvezményes budapesti egyesített éves tanuló bérlet ára

	35700 Ft 

	j.) a teljes évre megvásárolt, vissza nem váltható arcképes kedvezményes budapesti egyesített éves nyugdíjas bérlet ára
	35700 Ft


A budapesti egyesített bérletek - külön jogszabályok alapján - az országos közforgalmú vasutak kijelölt vonatainak és a helyközi autóbuszvonalak kijelölt járatainak Budapest közigazgatási határán belüli vonalszakaszain is érvényesek.

 (6) A (3) és (4) bekezdésekben a BKV Zrt. Budapest közigazgatási határát átlépő autóbuszvonalai esetében a közigazgatási határon belüli vonalszakaszok a közigazgatási határ átlépését követő első megállóig tartanak. Ezen járatok megkülönböztetése a 8. § (1) bekezdésében, a közigazgatási határon belüli vonalszakaszok részletes táblázata a 3. sz. mellékletben található.

(7) A (4) bekezdésben meghatározott bérletek tekintetében az országos közforgalmú vasutak kijelölt vonatainak és a helyközi autóbusz vonalak kijelölt járatainak Budapest közigazgatási határán belüli vonalszakaszain a budapesti végállomás és a Budapest közigazgatási határán belüli utolsó megállóhely közötti szakaszok értendők. Ezek felsorolása a belföldi közforgalmú menetrend szerinti vasúti személyszállítás legmagasabb díjairól szóló 28/1996. (XII. 20.) KHVM rendelet 4. sz. mellékletében, illetve a belföldi helyközi (távolsági) menetrend szerinti autóbusz-közlekedés, valamint a nevelési-oktatási intézmények által rendelt belföldi autóbusz különjáratok legmagasabb díjairól szóló 39/1999. (XII. 20.) KHVM rendelet 4. sz. mellékletében található.

(8) A bérlet nélküli, illetve érvénytelen bérlettel történő utazás esetén fizetendő pótdíjat helyi utazás esetén e rendelet 5. §-a, országos közforgalmú vasúti utazás során a 28/1996. (XII. 20.) KHVM r. 8. §-a, helyközi autóbusz utazás esetén a 39/1999. (XII. 20.) KHVM r. 5. §-a szerint kell kiszabni, illetve megfizetni.

III.

A Budapesti Közlekedési Zártkörűen Működő Részvénytársaság

Budapest közigazgatási határát átlépő, vagy csak azon kívül közlekedő

autóbuszjáratainak viteldíja

8. §

(1) A Budapesti Közlekedési Zártkörűen Működő Részvénytársaság Budapest közigazgatási határát átlépő, vagy csak azon kívül közlekedő viszonylatain a járművek homlok- és oldaliránytáblái, valamint a megállóhelyi tájékoztató táblák barna színű csíkkal átlósan át vannak húzva, kivéve a 13A, 38A, 87, 87A, 92, 104, 125, 138 és a 200 jelzésű járatokat.

(2) A barna csíkkal jelölt viszonylatoknak a főváros közigazgatási határán kívüli szakaszán jeggyel vagy környéki bérlettel lehet utazni. A jegyek a járatok teljes hosszán való utazásra érvényesek.

(3) A járatokra bárki válthat általános bérletet, mindazok pedig, akik a közforgalmú személyszállítási kedvezményekről szóló kormányrendelet alapján jogosultak, tanuló vagy nyugdíjas bérletet válthatnak, illetve díjmentesen utazhatnak.

a.) Az arcképes bérletek havi ára a következő (Ft) :

	Bérlet megnevezése és területi érvényessége
	Általános

(munkábajárási)

bérlet
	Tanulók

bérlete
	Nyugdíjasok bérlete

	Környéki helyi bérlet, váltható a főváros közigazgatási határán kívül levő azon településeire, amelyeken a Budapesti Közlekedési Zártkörűen Működő Részvénytársaság autóbuszjáratai közlekednek. Érvényes a külső település közigazgatási határán kívüli első megállóig.
	3650
	1940
	1940

	Környéki 5 km-es bérlet, érvényes Budapest közigazgatási határán kívül Törökbálint kivételével a BKV Zrt. valamennyi autóbuszjáratára, a Budapesten belüli első megállóig.
	5500
	1820
	-

	Környéki 10 km-es bérlet, érvényes Budapest közigazgatási határán kívül a BKV Zrt. valamennyi autóbuszjáratára, a Budapesten belüli első megállóig.
	7700
	2410
	-


b.) A környéki 5 és 10 km-es bérletek díjából a munkába járással kapcsolatos utazási költségtérítésről szóló külön jogszabály alapján a munkáltató 80 %-ot köteles megtéríteni.

c.) A környéki helyi bérlethez a b.) pont szerinti munkáltatói hozzájárulás nem vehető igénybe. A főváros közigazgatási határán kívüli településeknél a helyi bérletek érvényességét jelentő szakaszhatárok részletezését az 1. sz. melléklet tartalmazza.

(4) a) A főváros közigazgatási határán belül érvényes bérlet Budapesten kívül a közigazgatási határt követő első megállóig használható fel utazásra. Aki ilyen bérlettel rendelkezik, de a közigazgatási határon kívüli szakaszra érvényes bérlete nincs, útját egy vonal-, gyűjtő- vagy átszállójegy érvényesítésével folytathatja. A főváros közigazgatási határán belül érvényes bérletek érvényességét jelentő szakaszhatárok részletezését a 2. sz. melléklet tartalmazza.

b.) A főváros közigazgatási határáig érvényes környéki autóbuszbérlet Budapesten belül a közigazgatási határt követő első megállóig használható fel utazásra. Aki ilyen bérlettel rendelkezik, de a közigazgatási határon belüli szakaszra érvényes bérlete nincs, útját egy  vonal-, gyűjtő- vagy átszállójegy érvényesítésével folytathatja. A főváros közigazgatási határáig érvényes környéki bérletek érvényességét jelentő szakaszhatárok részletezését a 3/a. és 3/b. sz. melléklet tartalmazza.

IV.

A Budapesti Közlekedési Zártkörűen Működő Részvénytársaság elővárosi vasút

(HÉV) helyközi díjai

9. §

(1) Általános feltételek

a.) Az elővárosi vasút (HÉV) díjainak megállapításánál figyelembe kell venni, hogy a közigazgatási határig érvényesek a helyi tömegközlekedés tarifáira vonatkozó I., II. fejezetben meghatározott jegyek és bérletek.

b.) A közigazgatási határon belüli szakaszon a helyi közlekedésre vonatkozó utazási kedvezmények érvényesek, a közigazgatási határon kívüli szakaszon pedig a helyközi közlekedésre vonatkozó utazási kedvezmények.

c.) A közigazgatási határon kívüli utazáshoz a jegyeket a HÉV pénztárakban lehet megvásárolni. Amennyiben az utas olyan állomáson (megállóhelyen) száll fel, ahol pénztár nem üzemel, vagy az zárva van, a vonaton pótdíjfizetés nélkül válthat jegyet. Ez a lehetőség a bérletekre nem vonatkozik.

d.) A bérletigazolvány megfelelő rovataiba a kiindulási és a célállomást fel kell tüntetni. A megvásárolt bérletszelvény csak e két állomás között használható fel utazásra.

e.) Tanulók esetében a diákigazolványban rögzített adatok alapján a kiindulási és célállomást a bérletszelvényen kell feltüntetni. A megvásárolt bérletszelvény csak e két állomás között használható fel utazásra. A BKV Zrt. az utazási viszonylat bejegyzésére – a diák kérésére – külön igazolást ad ki, amelynek az érvényességét a diákigazolvány érvényességének megfelelően tanévre/félévre hosszabbítja meg. A HÉV tanulóbérlet váltásához a diákigazolvány vagy ezen “Igazolás” bemutatása szükséges.

f.) A munkába járásra és a tanulók iskolába járására szolgáló bérleteknél az igénybevevők választásától függően a helyközi bérlet vagy csak a közigazgatási határig, vagy a közigazgatási határon belüli állomásig (végállomásig) váltható.

g.) A közigazgatási határtól való távolság a határon belüli utolsó állomástól, megállóhelytől számítandó.

h.) A közigazgatási határon belüli szakaszok az egyes HÉV vonalakon a következők:

	HÉV vonal
	Közigazgatási határon belüli szakasz

	Csepeli vonal
	A vonal teljes hossza

	Szentendrei vonal
	Batthyány tér – Békásmegyer

	Csömör-gödöllői vonal
	Örs vezér tere – Szabadságtelep

Örs vezér tere – Ilonatelep

	Ráckevei vonal
	Vágóhíd – Millenniumtelep


(2) Az egy útra szóló jegyek árai (Ft):

	Közigazgatási határon kívüli távolság

(km)
	Teljes árú
	Kedvezményes

1. kategória
	Kedvezményes

3. kategória

	        - 5
	  90
	  67
	  49

	  5,1-10
	180
	134
	  98

	10,1-15
	270
	201
	147

	15,1-20
	360
	268
	196

	 20,1-25
	450
	335
	245

	25,1-
	540
	402
	294


Az egyes viszonylatokban a teljesárú díjakat a 4/a, 4/b és 4/c mellékletek tartalmazzák.

(3) Az általános (munkába járásra szolgáló) bérletjegyek árai (Ft):

	Közigazgatási határon
	Budapest közigazgatási határán

kívül érvényes bérlet ára

	kívüli távolság
	Dolgozó
	Munkáltató
	Összesen

	(km)
	Fizet


	        - 5
	648
	2592
	3240

	  5,1-10
	1296
	5184
	6480

	10,1-15
	1944
	7776
	9720

	15,1-20
	2592
	10368
	12960

	20,1-25
	3240
	12960
	16200

	25,1-
	3888
	15552
	19440


(Az általános bérletjegy használható a munkába járással kapcsolatos utazási költségtérítésről szóló külön jogszabály szerinti napi munkába járásra, amelynek alapján a munkáltató 80 %-ot köteles megtéríteni.)

Az egyes viszonylatokban az általános bérlet részletes díjtáblázatát az 5/a, 5/b és 5/c mellékletek tartalmazzák.

(4) A tanulók havi bérletének ára (Ft) :

	Közigazgatási határon kívüli távolság

(km)
	Budapest közigazgatási

határán kívül

érvényes bérlet ára

	        - 5
	1290

	  5,1-10
	2580

	10,1-15
	4240

	15,1-20
	5650

	20,1-25
	7350

	25,1-
	8820


Az egyes viszonylatokban a fenti bérletek részletes díjtáblázatát a 6/a, 6/b és 6/c mellékletek tartalmazzák.

V.

Iskolák és tanintézetek által rendelt helyi autóbusz

különjáratok díja

10. §

(1) Az óvoda, általános iskola, szakmunkásképző intézet, középiskola, főiskola, egyetem, stb. által igénybevehető helyi különjárati autóbuszközlekedés tarifái és az igénybevétel feltételei a következők :

a.) A díjak mértéke

	Díjcsoport
	IKARUS

256, 260, 405, 415

(szóló)
	IKARUS

280, 282, 435

(csuklós)

	a.) Ft/km
	    550 Ft
	    825 Ft

	b.) Ft/óra
	  5500 Ft
	  8250 Ft

	c.) legcsekélyebb 

    fuvardíj (Ft)
	22000 Ft
	33000 Ft


b.) A díjszámítás módja

A különjáratok díjának megállapítása alternatív (vagylagos) díjszámítással történik oly módon, hogy az autóbuszok által (garázstól, illetve telephelytől garázsig, illetve telephelyig) megtett km teljesítményt meg kell szorozni a megfelelő csoportba tartozó km-díjtétellel, továbbá az autóbuszok igénybevételi idejét (az autóbuszoknak garázsból, illetve telephelytől való indulási idejétől a garázsba, illetve telephelyre való érkezésig eltelt idő) meg kell szorozni az óradíjtétellel és az így nyert két szorzat közül a magasabbik - mely azonban nem lehet kevesebb, mint a legcsekélyebb díjtétel - lesz a fizetendő díj. A legcsekélyebb díjtételt autóbuszonként kell figyelembe venni.

A díj felszámítása szempontjából minden megkezdett km teljes kilométernek és minden megkezdett óra teljes órának számít. Ha a megrendelő különjárati igénye olyan, hogy a különjárati autóbuszt - ugyanolyan személyekből álló, zártkörű csoport szállítása céljából - a nap folyamán többször kell kiállítani, a legcsekélyebb díjat a napi szállítások befejeztével, egyszer kell figyelembe venni.

(2) Az ármegállapítás hatálya a tanintézetek (óvoda, általános iskola, szakmunkásképző intézet, középiskola, főiskola, egyetem) által rendelt különjáratokra terjed ki, függetlenül attól, hogy a tanintézetet ki tartja fenn.

(3) Az igénybevételre jogosultak :

· a tanintézetek önálló jövedelemmel nem rendelkező tanulói. Nem minősül jövedelemnek a tanuló ösztöndíja, átképzési alapból kapott ösztöndíj, valamint részükre szerződésben biztosított járandóság,

· a tanulókat kísérő pedagógusok,

· a kísérő szülők, autóbuszonként legfeljebb három személy.

VI.

Záró rendelkezések

11. §

(1) Ez a rendelet 2007. január 1-jén lép hatályba.
(2) A rendelet hatálybalépésével egyidejűleg hatályát veszti Budapest Főváros Közgyűlésének a Budapesti Közlekedési Zártkörűen Működő Részvénytársaság hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről szóló 86/2005. (XII. 16.) Főv. Kgy. rendelete.
(3) Az e rendeletben megállapított díjak az általános forgalmi adót tartalmazzák.


dr. Tiba Zsolt




dr. Demszky Gábor



    főjegyző




    főpolgármester

INDOKOLÁS


Általános indokolás

Jelen rendelet a helyi önkormányzatokról szóló 1990. évi LXV. tv. 16.§ (1) bekezdése és az árak megállapításáról szóló 1990. évi LXXXVII. tv. 7.§-ban foglalt felhatalmazás alapján a Budapesti Közlekedési Zártkörűen Működő Részvénytársaság hatósági árformába tartozó díjait (városi, elővárosi vasúti személyszállítás díja: SZJ 60.21.10; rendszeres, menetrend szerinti több megállóhelyes városi, elővárosi közúti, más szárazföldi személyszállítás díja: SZJ 60.21.21) mint legmagasabb hatósági árat és azok alkalmazási feltételeit szabályozza. Megalkotását a szükséges díjemelés, valamint az ÁFA kulcsának és a helyközi utazási kedvezmények rendszerének változása indokolta. A díjemelés átlagos mértéke 2007. január 1-jétől 11,1%, de az utazási kedvezmények és az árkiegészítés rendszere változásának hatására 13,1%-ra módosul. Egyes díjtételek kerekítéseket is tartalmaznak.

Részletes indokolás

Az 1. §-hoz

Az egyes jegy- és bérletfajtákat és azok időbeli érvényességét tartalmazza.

A 2. §-hoz

A kutyaszállítás díjának a szabályozását tartalmazza.

A 3. §-hoz

Itt szerepel a bérletigazolványok és igazolások kiállításának díja, az igazolvány és a bérlet értékszelvények kitöltésének módja, az igazolvány kicserélésének illetve a jegyek és bérletek visszaváltásának feltételei és díjai.

A 4. §-hoz

Poggyászok és egyéb – pl. túlméretes – tárgyak, kerékpárok szállításának feltételei és díjai. A változás mértéke a megfelelő menetjegyek áremelkedésével azonos.

Az 5. §-hoz

A bérletbemutatási díj és az utólagosan befizetett pótdíjak 7,1%-os, a kezelési díj 25%-os mértékben emelkednek, a helyszíni pótdíj mértéke nem változik.

A 6. §-hoz

A kedvezmények körét és mértékét az utazási kedvezményekről szóló mindenkori hatályos kormányrendelet tartalmazza.

A 7. §-hoz

A Budapesti Közlekedési Zártkörűen Működő Részvénytársaság járatain Budapest közigazgatási határán belül történő helyi utazásért, valamint a Budapesti Közlekedési Szövetség (BKSZ) előkészítését szolgáló megállapodásban foglaltaknak megfelelően az országos közforgalmú vasutak kijelölt vonatainak és a helyközi autóbusz vonalak kijelölt járatainak Budapest közigazgatási határán belüli vonalszakaszain érvényes budapesti egyesített bérletekért fizetendő díjakat tartalmazza.

A 8. §-hoz

A Budapesti Közlekedési Zártkörűen Működő Részvénytársaság Budapest közigazgatási határát átlépő autóbuszjáratainak viteldíjait tartalmazza.

A 9. §-hoz

A Budapesti Közlekedési Zártkörűen Működő Részvénytársaság elővárosi vasút (HÉV) helyközi díjait tartalmazza.

A 10. §-hoz

Az iskolák és tanintézetek által rendelt helyi autóbusz különjáratok díjait is ebben a rendeletben kell szabályozni.

A 11. §-hoz

A rendelet hatálybalépését szabályozza, időpontja 2007. január 1.

1. sz. melléklet

A KÖRNYÉKI HELYI BÉRLETEK

ÉRVÉNYESSÉGI HATÁRAI
	Viszonylat száma
	Település
	Érvényességi határ

	13
	Diósd
	Szerafin-villa - Diósd, Búzavirág utca vá.

	18
	Pilisborosjenő


	Budapest-Üröm, MÁV-állomás - Pilisborosjenői téglagyár vá. (Solymár, Auchan Áruház)

	22
	Budakeszi
	Országos Korányi TBC Intézet -  Budakeszi, Táncsics M. u. vá.

	22gy
	Budakeszi
	Országos Korányi TBC Intézet – Budakeszi, Táncsics M. u. vá.

	40
	Budaörs
	Rupphegyi út - Budaörsi lakótelep vá.

	40gy
	Budaörs
	Rupphegyi út - Budaörsi lakótelep vá.

	40E
	Budaörs
	Dayka Gábor u. – Budaörs, Patkó u. vá.

	63
	Nagykovácsi
	Nagykovácsi, Tisza István tér vá. - 13-as kilométerkő

	
	Remeteszőlős
	Adyliget - Nagykovácsi lakótelep

	64
	Solymár
	Téglagyár - Solymár, Templom tér vá.

	69
	Pécel
	Rákoscsaba, Színes utca - Pécel, Kun József u. vá.

	72
	Törökbálint
	Budaörs, benzinkút - Törökbálint, Munkácsy M. u. vá.

	
	Budaörs
	Sasadi út – Tó utca, MÁV-állomás

	87
	Budaörs
	Budaörsi repülőtér – Mechanikai Művek

	87A
	Budaörs
	Budaörsi repülőtér – Kamaraerdő

	88
	Budaörs
	Kamaraerdő vá. – Tó utca , MÁV-állomás

	
	Törökbálint
	Autópálya Főmérnökség – Törökbálint, Munkácsy M. u. vá.

	94
	Gyál
	Temető – Gyál, Vecsési út vá.

	94gy
	Gyál
	Temető – Gyál, Vecsési út vá.

	140
	Budaörs
	Raktárváros – Budaörsi lakótelep vá.

	
	Törökbálint
	Bretzfeld u, (vissza Baross u.) – Törökbálint, bevásárlóközpont vá.

	140E
	Budaörs
	Dayka Gábor u. – Budaörs, Törökugrató (Tetra Pak) vá.

	164
	Solymár
	Téglagyár – Solymár, Pest Megyei Műanyagipari Vállalat vá.

	172gy
	Törökbálint
	Dayka Gábor u. – Törökbálint, Munkácsy M. u. vá.

	294
	Gyál
	Temető – Gyál, Bem József u. vá.

	Budaörs-busz
	Budaörs
	A vonal teljes hossza

	Éjszakai járatok

	922
	Budakeszi
	Országos Korányi TBC Intézet -  Budakeszi, Táncsics M. u. vá.

	940
	Budaörs
	Rupphegyi út - Budaörsi lakótelep vá.

	969
	Pécel
	Rákoscsaba, Színes utca - Pécel, Kun József u. vá.

	972
	Törökbálint
	Budaörs, benzinkút - Törökbálint, Munkácsy M. u. vá.

	
	Budaörs
	Sasadi út – Tó utca, MÁV-állomás

	994
	Gyál
	Temető – Gyál, Vecsési út vá.


2. sz. melléklet

SZAKASZHATÁROK

A Budapesti Közlekedési Zártkörűen Működő Részvénytársaság a főváros közigazgatási határait átlépő, vagy csak azon kívül közlekedő autóbuszjáratain

Budapest közigazgatási határán belül érvényes bérletek szakaszhatárai 

	Viszonylat 
	szakaszhatárok


	13
	Budatétény, Campona vá. – 
	Diósd, Törökbálinti elágazás (vissza: Diósd, Nagytétényi út)

	18

	Óbuda, Szentlélek tér vá.  – 
	Solymári bekötőút 

	22

	Moszkva tér vá. -
  
	Erkel Ferenc utca 

	22gy
	Moszkva tér vá. -
  
	Erkel Ferenc utca 

	40
	Móricz Zs. körtér vá. -        
	Tulipán utca 

	40gy
	Móricz Zs. körtér vá. -

	  Tulipán utca 

	40E

kifelé

befelé 
	Reggel

Móricz Zs. körtér vá.- 

Lévai u.- 
	Budaörs, Patkó u. vá.

Móricz Zs. körtér vá.

	40E
	Délután
	

	kifelé
	Móricz Zs. körtér vá.- 
	Lévai u.


	befelé
	Budaörs, Patkó u. vá.- 
	Móricz Zs. körtér

	63
	Hűvösvölgy  -   
	BM iskola 

	64
	Hűvösvölgy  -   
	Anna kápolna


	69
	Rákoskeresztúr, vkp. vá. -  
	Pécel, Pesti út 110/112.

	72
	Kosztolányi Dezső tér vá. -  
	Budaörs, Benzinkút 

	87
	A vonal teljes hossza


  
	

	87A
	A vonal teljes hossza



	

	88
	Kamaraerdő vá. -  

	Kinizsi utca


	94
	Pestszentimre központ vá. – 
	Gyál-felső, MÁV-áll.

	94gy
	Kispest, Határ út vá.- 
	Gyál felső, MÁV állomás 

	140
	Nincs
	

	140E
	Móricz Zs. körtér vá. - 
	Lévai u.

	164
	Hűvösvölgy  -   
	Anna kápolna


	172gy
	Kosztolányi Dezső tér vá. -  
	Raktárváros


	294
	Pestszentimre, központ vá. – 
	Gyál felső, MÁV-áll.

	Budaörs-busz
	Budaörsi temető –

Budaörsi temető – 
	Kamaraerdő 

Kinizsi u.

	Éjszakai járatok

	922

	Moszkva tér vá. -

	  Erkel Ferenc utca 

	940
	Móricz Zs. körtér vá. -        
	Tulipán utca 


	943
	Békásmegyer HÉV-állomás vá. - 
	Budakalász, Budai út 

	969
	Rákoskeresztúr, vkp. Vá. -  
	Pécel, Pesti út 110/112.

	972
	Móricz Zsigmond körtér vá. -  
	Budaörs, Benzinkút 

	992
	Cinkota, HÉV-állomás vá. – 
	Kistarcsa, Kórház 

	994
	Dél-pesti Autóbuszgarázs vá. – 
	Gyál-felső, MÁV-áll.


3/a. sz. melléklet

SZAKASZHATÁROK

A Budapesti Közlekedési Zártkörűen Működő Részvénytársaság a főváros közigazgatási határait átlépő, vagy csak azon kívül közlekedő autóbuszjáratain

Budapest közigazgatási határán kívül érvényes bérletek szakaszhatárai 

	Viszonylat 
	Környéki 10 km-es bérletek

	13
	Szerafin-villa -
	Diósd, Búzavirág utca vá.

	18

	Budapest-Üröm,MÁV-áll. -
	Pilisborosjenői Téglagyár vá. (Solymár, Auchan Áruház vá)

	22

	Országos Korányi TBC Intézet -
	Budakeszi, Táncsics  M. u. vá.                                      

	22gy
	Országos Korányi TBC Intézet -
	Budakeszi, Táncsics  M. u. vá.

	40
	Rupphegyi út -
	Budaörsi lakótelep vá

	40gy
	Rupphegyi út -
	Budaörsi lakótelep vá.

	40E
	Dayka Gábor u.-

	Budaörs, Patkó u. vá.

	63
	Adyliget -
	Nagykovácsi, Tisza István tér vá.

	64
	Téglagyár -
	Solymár, Templom tér vá.

	69
	Rákoscsaba, Színes u. -
	Pécel, Kun József u. vá.

	72
	Sasadi út -
	Törökbálint, Munkácsy M. u. vá.

	87
	Budaörsi repülőtér -
	Mechanikai Művek

	87A
	Budaörsi repülőtér -


	Kamaraerdő

	88
	A vonal teljes hossza


	                               

	94
	Temető -
	Gyál, Vecsési út vá.

	94gy
	Temető -
	Gyál, Vecsési út vá.

	140
	A vonal teljes hossza
	                               

	140E
	Dayka Gábor utca -          
	Budaörs, Törökugrató (Tetra Pak) vá.

	164
	Téglagyár -
	Solymár, Pest Megyei Műanyagipari Vállalat vá.

	172gy
	Dayka Gábor u. -

	Törökbálint, Munkácsy M. u. vá.

	294
	Temető -
	Gyál, Bem József u. vá.

	Budaörs-

busz
	A vonal teljes hossza
	                               

	Éjszakai járatok

	922

	Országos Korányi TBC Intézet -
	Budakeszi, Táncsics  M. u. vá.                                      

	940
	Rupphegyi út -
	Budaörsi lakótelep vá

	943
	Békásmegyer HÉV-állomás vá. –
	Szentendre HÉV-állomás vá.

	969
	Rákoscsaba, Színes u. -
	Pécel, Kun József u. vá.

	972
	Sasadi út -
	Törökbálint, Munkácsy M. u. vá.

	992
	Raktárak –
	Gödöllő, HÉV-állomás vá.

	994
	Temető -
	Gyál, Vecsési út vá.


3/b. sz. melléklet

SZAKASZHATÁROK

A Budapesti Közlekedési Zártkörűen Működő Részvénytársaság a főváros közigazgatási határait átlépő, vagy csak azon kívül közlekedő autóbuszjáratain

Budapest közigazgatási határán kívül érvényes bérletek szakaszhatárai 

	Viszonylat 
	Környéki 5 km-es bérletek

	13
	Szerafin-villa -
	Diósd, Búzavirág utca vá.



	18

	Budapest-Üröm,MÁV-áll. -        
	Pilisborosjenői Téglagyár vá. (Solymár, Auchan Áruház vá)

	22

	Országos Korányi TBC Intézet - 
	Budakeszi, Táncsics  M. u. vá.                                      

	22gy
	Országos Korányi TBC Intézet - 
	Budakeszi, Táncsics  M. u. vá.

	40
	Rupphegyi út -
	Budaörsi lakótelep vá

	40gy
	Rupphegyi út -
	Budaörsi lakótelep vá.

	40E
	Dayka Gábor u.-
	Budaörs, Patkó u. vá.

	63
	Adyliget -
	Nagykovácsi, Tisza István tér vá.

	64
	Téglagyár - 
	Solymár, Templom tér vá.

	69
	Rákoscsaba, Színes u. -
	Pécel, Kun József u. vá.

	72
	Sasadi út -
	Tó utca, MÁV-állomás

	87
	Budaörsi repülőtér -
	Mechanikai Művek

	87A
	Budaörsi repülőtér -
	Kamaraerdő

	88
	Kamaraerdő vá.                           
	Tó utca , MÁV-állomás

	94
	Temető -
	Gyál, Vecsési út vá.

	94gy
	Temető -
	Gyál, Vecsési út vá.

	140
	Raktárváros 
	Budaörsi lakótelep vá.

	140E
	Dayka Gábor utca -          
	Budaörs, Törökugrató (Tetra Pak) vá.

	164
	Téglagyár - 
	Solymár, Pest Megyei Műanyagipari Vállalat vá.

	172gy
	Dayka Gábor u. -
	Törökbálint, Munkácsy M. u. vá.

	294
	Temető -
	Gyál, Bem József u. vá.

	Budaörs-

busz
	A vonal teljes hossza 
	                               

	Éjszakai járatok

	922

	Országos Korányi TBC Intézet - 
	Budakeszi, Táncsics  M. u. vá.                                      

	940
	Rupphegyi út -
	Budaörsi lakótelep vá

	943
	Békásmegyer HÉV-állomás vá. – 
	Szentendre HÉV-állomás vá.

	969
	Rákoscsaba, Színes u. -

	Pécel, Kun József u. vá.

	972
	Sasadi út                                      
	Tó utca, MÁV-állomás

	992
	Raktárak – 
	Gödöllő, HÉV-állomás vá.

	994
	Temető -
	Gyál, Vecsési út vá.

